ኣብ ኤርትራዊ ባህሊ ብሓፈሻውን ኣበቲ ከባቢ ዘሎ ባህሊ ናይ ሓበሻ፡ ሕማም ኣእምሮ ብባህላውን ሃይማኖታውን ኣገባብ እዩ ዝርአ። ነዚ ሕማም ብስነፍልጠት ስለ ዘይንፈልጦ፡ ብሰንኪ ሰይጣን ንብሎ። ሓሓንሳብ'ውን ምስ ትምህርቲ ይተኣሳሰር እዩ - ትምህርቲ ኣብዚሑ ይበሃል። ህዝቢ ኤርትራ እውን ከም ዝበዝሑ ሕብረተሰባት ብባህላውን ሃይማኖታዊ ኣገባብ'ዩ ክፍውሶ ዝፍተን። ንኣብነት ኣብ ኣድባራት ኣብ መሻይኽን ደብተራን ብማይ ጸሎት ክፍውሶን እዩ ዝፍትን። ካብ ሃገር ምስ ወጻእና እውን እቲ ባህሊ ናብ ስደት ሒዝናዮ ስለ ንመጽእ፡ ብዙሓት ሕማም ኣእምሮ ዘለዎም ሰባት፡ 'ከይብሉኒ ወይ ንሕና ዝተረገምና ክፉኣት ስድራ ቤታት ኢና' ኢሎም ንበይኖም ይሳቐዩ። ስለዝኾነ እቲ ሰብ ንበይኑ ይሳቐ፡ ኣብ መወዳእታ'ውን ኣብ ዘየድልዮ ሓደጋ ይወድቕ - ነፍሰ ቕትለት ወይ ቅትለት የካይድ። ስለዚ፡ ነቲ ዘሎ ኢንታ ወይ መንቅብ (stigma) ንምእላይ፡ ብዝተፈላለዩ ክኢላታት፡ ሓካይምን ሳይክያትሪስትን ከምኡ እውን ዝተፈላለዩ ሶሻል ዎርከርስ ክሰርሕሉ ይግባእ። ኣብዚ እዋን'ዚ ብዙሓት ኤርትራውያን'ውን ኣብዚ ኣብ ዓውደ ትምህርቲ ስለዘለው ንደረጃ ንቕሓት እቲ ሕብረተሰብ ክብ ንምባል ክሰርሑ ይግባእ። በዚ መሰረት'ዚ ውን ንነፍስና ንኻልኦት ኣብ ከባቢና ዘለው ኣሕዋትን ክነድሕን ንኽእል። መጽሓፍ ምንባብ ኣእምሮኣዊ ጥዕናና ክመሓየሽ ይሕግዝ ሰባት ንምንታይ ነፍሰ ቕትለት ይፍጽሙ?
